CELEX: 32017R1267
Language: hu
Date: 2017-07-11 00:00:00
Title: A Bizottság (EU) 2017/1267 végrehajtási rendelete (2017. július 11.) egyes áruk Kombinált Nómenklatúra szerinti besorolásáról

14.7.2017   
            
            
               HU
            
            
               Az Európai Unió Hivatalos Lapja
            
            
               L 183/3
            
         A BIZOTTSÁG (EU) 2017/1267 VÉGREHAJTÁSI RENDELETE
   (2017. július 11.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
   mivel:
   
               (1)
            
            
               A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 11-én.
      
         
            a Bizottság részéről,
         
         
            az elnök nevében,
         
         Stephen QUEST
         
            főigazgató
         
         
            Adóügyi és Vámuniós Főigazgatóság
         
      
   
   
      (1)  HL L 269., 2013.10.10., 1. o.
   
   
      (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Az árucikk finom, fehér, szagtalan por, amelyet körülbelül 2,1–2,5 g/cm3 sűrűségű (10 μm-nél kisebb részecskeméretű) mikrogömbök alkotnak.
                  A mikrogömbök anyaga nefelin vagy nefelinszienit, amelyet az anyag elliptikus alakjának fokozása és durva széleinek lekerekítése érdekében felhevítettek. Ezen eljárás eredményeként a nefelin vagy nefelinszienit felülete üvegszerűvé válik. A nefelin és a nefelinszienit egyaránt nátrium-kálium-alumínium-szilikát.
                  A terméket festékek, bevonatok és filmek adalékanyagaként alkalmazzák az illékony szerves vegyületetek mennyiségének csökkentése, a töltőanyag-tartalom növelése, a keménység fokozása, valamint a csiszolásnak, dörzsölésnek és kopásnak való ellenállás növelése érdekében.
               
               
                  2842 10 00 
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 2842  és a 2842 10 00  KN-kód szövege határozza meg.
                  Az áru 2529  vtsz. alá történő besorolása kizárt, mert a nefelin vagy nefelinszienit üvegszerű felülete arról tanúskodik, hogy kristályszerkezete a hevítési folyamat során módosult (lásd a 25. Árucsoporthoz tartozó megjegyzések 1. pontját, valamint a 25. árucsoporthoz tartozó Harmonizált Rendszer Magyarázat [HR Magyarázat] Általános rendelkezéseinek második bekezdését).
                  Az áru 2621  vtsz. alá történő besorolása kizárt, mert a termék se nem salak, se nem hamu, sem pedig kommunális hulladék elégetésekor keletkező maradvány.
                  Az áru 3816  vtsz. alá történő besorolása kizárt, mert nem tartalmaz hozzáadott kötőanyagot (lásd még a 3816  vámtarifaszámhoz tartozó HR-magyarázat (HRM) első bekezdését).
                  Az áru 3824  vtsz. alá történő besorolása kizárt, mert az általánosabb meghatározást tartalmazó vámtarifaszámokkal szemben az árut legpontosabban meghatározó vámtarifaszámot kell előnyben részesíteni.
                  Az áru 6806  vtsz. alá történő besorolása kizárt, mert a termék nem duzzasztott (expandált) ásványi anyag.
                  Az áru 6815  vtsz. alá történő besorolása kizárt, mert a termék nem „ásványi anyagból előállított” kész vagy félkész árucikk, hanem árucikkek gyártása során felhasznált segédanyag.
                  A terméket ezért a „Kettős vagy komplex szilikátok, beleértve az alumínium-szilikátokat vegyileg nem meghatározva is” megnevezésű 2842 10 00  KN-kód alá kell besorolni.